Model gang-raped inside a moving car in Kochi এগৰাকী ১৯ বছৰীয়া মডেলক কেৰালাৰ কোচিত চলন্ত গাড়ীত দলবদ্ধ ধৰ্ষণ কৰাৰ অভিযোগ উত্থাপিত হৈছে। ঘটনা সন্দৰ্ভত আৰক্ষীয়ে তিনিজন যুৱক আৰু এগৰাকী মহিলাক জিম্মাত লৈছে। আনহাতে, যুৱতীগৰাকীক চিকিৎসালয়ত ভৰ্তি কৰোৱা হৈছে।
বাতৰি অনুসৰি, ঘটনাটো বৃহস্পতিবাৰে নিশা সংঘটিত হৈছিল। যুৱতীগৰাকী কোচিৰ এখন বাৰলৈ গৈছিল। তেওঁ সুৰাপান কৰা অৱ স্থাত আছিল। যুৱতীগৰাকীয়ে নিশা বাৰৰ পৰা ওলাই ঘৰলৈ যোৱাৰ বাবে গাড়ী অপেক্ষা কৰি আছিল। সেই সময়তে অভিযুক্তকেইজনে তেওঁক ঘৰত পৌছাই দিয়াৰ কথা কয়। সেইদৰে যুৱতীগৰাকী অভিযুক্তৰ গাড়ীত উঠে।
অভিযোগ অনুসৰি গাড়ীত উঠাৰ পিছত যুৱককেইজনে যুৱতীগৰাকীক নিৰ্যাতন কৰিবলৈ আৰম্ভ কৰে। তাৰ পিছত তেওঁক দলবদ্ধ ধৰ্ষণ কৰা হৈছিল বুলি অভিযোগ কৰা হৈছে। অভিযুক্তকেইজনে যুৱতীগৰাকীক নিশা ঘৰৰ ওচৰৰ এঠাইত এৰি থৈ পলাই যায়। যুৱতীগৰাকীক তেওঁৰ ৰুমমেটে দ্বাৰা উদ্ধাৰ কৰি চিকিৎসালয়ত ভৰ্তি কৰায়।
আৰক্ষীয়ে জানিবলৈ দিয়া মতে যুৱতীগৰাকীৰ শৰীৰত আঘাতৰ চিহ্ন আছে। তেওঁ বৰ্তমান এখন চিকিৎসালয়ত চিকিৎসাধীন হৈ আছে। ঘটনাটো চিকিৎসালয়ৰ পৰাই আৰক্ষীক জনোৱা হৈছিল। ভাৰতীয় দণ্ডবিধিৰ ৩৭০ আৰু ৩৭৬ ধাৰাৰ অধীনত এজাহাৰ পঞ্জীয়ন কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
